A BIZOTTSÁG 459/96/EK RENDELETE
(1996. március 13.)
az egyes mezőgazdasági átváltási árfolyamok csökkentésének kiegyenlítésére vonatkozó részletes szabályok megállapításáról szóló 2921/95/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági átváltási árfolyamok 1996. július 1-je előtti észlelhető csökkenése miatti kiegyenlítés szabályozásáról szóló, 1995. december 18-i 2990/95/EK[1] tanácsi rendeletre és különösen annak 2. cikke (4) bekezdésére,
mivel a 2990/95/EK rendelet meghatározta, hogy a tagállamok az egyes árfolyamok tekintetében támogatást nyújthatnak a mezőgazdasági termelőknek a mezőgazdasági átváltási árfolyam csökkenésének kiegyenlítése céljából; mivel a támogatásnyújtási feltételek megegyeznek az 1527/95/EK tanácsi rendeletben[2] megállapítottal, mely alkalmazásának részletes szabályait a 2921/95/EK bizottsági rendelet határozta meg; mivel a 2921/95/EK rendeletet[3] ki kell igazítani, hogy a 2990/95/EK rendelet által Svédországnak és Finnországnak nyújtott támogatásra azonos feltételekkel lehessen alkalmazni;
mivel az e rendeletben meghatározott intézkedések összhangban vannak az érintett irányítóbizottságok véleményével,
ELFOGADTA EZT A RENDELETET:
1. cikk
A 2921/95/EK rendelet a következőképpen módosul:
1. Az 1. cikkben a "1527/95/EK rendelet szerint" szavak helyébe a "az 1527/95/EK rendelet és a 2990/95/EK tanácsi rendelet* szerint" szavak lépnek
* HL L 312., 1995.12.23., 7. o.
2. A 2. cikk (2) bekezdése helyébe a következő szöveg lép:
"(2) Az 1527/95/EK rendelet vagy a 2990/95/EK rendelet 2. cikkének (2) bekezdésében ECU-ben megállapított összeget azon mezőgazdasági átváltási árfolyamon kell átszámítani nemzeti valutára, mely az átváltási árfolyamnak a vonatkozó rendelettel való csökkentését közvetlenül megelőzően hatályban volt."
3. A 3. cikk (1) bekezdése helyébe a következő szöveg lép:
"(1) A kedvezményezetteknek nyújtott támogatás összege a gazdaságnak a következő időszakot megelőző méretéhez igazodik:
- az 1527/95/EK rendelet alapján nyújtott támogatás esetén 1995. július 1.,
- a 2990/95/EK rendelet alapján nyújtott támogatás esetén 1996. január 1."
4. A 4. cikk második albekezdésében az "1527/95/EK rendelet" szavak helyébe a "1527/95/EK rendelet és a 2990/95/EK rendelet" szavak lépnek."
5. Az 5. cikk (1) bekezdésének első mondata helyébe a következő szöveg lép:
"(1) A tagállamok a támogatásnyújtási engedélyezés iránti kérelmeket az 1527/95/EK rendelet hatálya alá tartozó támogatás esetében 1996. június 30-ig, a 2990/95/EK rendelet hatálya alá tartozó támogatás esetében pedig 1996. december 31-ig benyújtják a Bizottsághoz."
6. Az 5. cikk (3) bekezdésében az "és az 1527/95/EK rendelettel" szavak helyébe a "valamint adott esetben az 1527/95/EK rendelettel és a 2990/95/EK rendelettel" szavak lépnek.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1996. március 13-án.